Um leið og við bjóðum barnið ykkar og ykkur velkomin í leikskólann Austurkór , viljum við upplýsa ykkur um ýmis atriði sem varða starfsemi skólans og nauðsynlegt er fyrir foreldra að vita . Góð foreldrasamvinna og gagnkvæmur trúnaður er forsenda þess að leikskóladvölin verði barninu ánægjuleg og árangursrík . Gott upplýsingastreymi er einnig mikilvæg stoð í samstarfi heimilis og skóla . Við munum nota ýmsar leiðir til upplýsingagjafar s.s. tölvupósta , heimasíðu og upplýsingatöflu við deildirnar til að koma nýjustu fréttum til ykkar . Auk þess munum við senda út stutt fréttabréf , svonefnda Fréttamola nokkrum sinnum yfir skólaárið . Foreldraviðtöl verða að jafnaði eitt á önn en alltaf verður hægt að finna samtalsstund þegar á þarf að halda . Hvað á að vera í leikskólatöskunni ? ... en best er að geyma töskuna heima vegna þrengsla í fataklefa .... Útigalli Húfa ( gott að hafa eina þunna og aðra hlýrri ) Ullar - eða flíspeysa Teppi og koddi fyrir hvíldina Glas ( ekki brothætt ) fyrir barnið til að hafa inni á deild Allur fatnaður þarf að vera vel merktur